{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Odluci o uvođenju strukovnog kurikuluma za stjecanje kvalifikacije DIZAJNER MODNIH DODATAKA / DIZAJNERICA MODNIH DODATAKA u sektoru MODA, TEKSTIL I KOŽA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GORDANA MUŽINIĆ","ODLUKU o uvođenju strukovnog kurikula za stjecanje kvalifikacije DIZAJNER MODNIH DODATAKA / DIZAJNERICA MODNIH DODATAKA u sektoru MODA, TEKSTIL I KOŽA","Poštovani!\nAnalizom sadržaja strukovnog kurikuluma, vidljivo je da je temeljen na poboljšanju kvalitete i stjecanju konkretnih kompetencija kod učenika. Sadržaj je cjelovit i sveobuhvatan, čime doprinosi rasterećenju obrazovnog procesa kroz naglasak na konkretne sadržaje u stvaranju kompetentnog budućeg radnika. Škola time postaje centrom izvrsnosti, te može utjecati na razvoj lokalne zajednice i poboljšanje ekonomskih prilika. Kroz modularnu nastavu unutar škole, aktivnu podršku i suradnju s poslodavcima, ovim načinom poučavanja, doprinosi se fleksibilnijim i integriranijim pristupom strukovnom obrazovanju. Stjecanjem znanja, vještina i kompetencija koje će utjecati na buduće aktivnosti, usmjeravanje i karijeru učenika. Izradom ovih stručnih sadržaja, svima koji su se uključili i dali svoj veliki doprinos znanjem i kompetencijama, za cilj je zasigurno bila velika motivacija za očuvanjem struke, poticanje motivacije i ulaganje u kompetenciju budućih kadrova; učenika i radnika. Kroz očuvanje tradicijskih vrijednosti u izradi, obuće i kožne galanterije, prenošeni novim modernim pristupom učenja i poučavanja.","Primljeno na znanje","Primjeno na znanje. Hvala vam na doprinosu u savjetovanju sa zainteresiranom javnošću i podršci modernizacije sustava strukovnog obrazovanja i osposobljavanja."]
[2,"LJUBICA KOLAREVIĆ","ODLUKU o uvođenju strukovnog kurikula za stjecanje kvalifikacije DIZAJNER MODNIH DODATAKA / DIZAJNERICA MODNIH DODATAKA u sektoru MODA, TEKSTIL I KOŽA","Slijedom uvida u Registar HKO-a vidljiva je manjkavost u raspisivanju kadrovskih uvjeta potrebnih za stjecanje SIU i vrednovanje SIU, izostaje radno iskustvo i profil sektora Moda, tekstil i koža što je neophodno za realizaciju SIU i stjecanje strukovne kvalifikacije.\nTakođer kadrovski uvjeti mogu obuhvatiti i neke druge kadrove koji su korisni za provođenje pojedinih modula, npr… medijski i grafički dizajneri u područjima koji obuhvaćaju digitalne alate kao npr. moduli: Računalno crtanje i modeliranje cipela i modnih dodataka, Digitalne tehnologije u dizajnu cipela i modnih dodataka, Osnove informacijsko komunikacijske tehnologije u modnom poslovanju, Izrada modnog plakata i Digitalna modna fotografija)","Primljeno na znanje","Primljeno na znanje. Uz svaki strukovni kurikul bit će dostupna javna baza podataka (registar) koja će povezivati module / skupove ishode učenja i pripadajuće kvalifikacije nastavnika. Hvala Vam na doprinosu u savjetovanju sa zainteresiranom javnošću."]
[3,"IVAN MIHALJEVIĆ","ODLUKU o uvođenju strukovnog kurikula za stjecanje kvalifikacije DIZAJNER MODNIH DODATAKA / DIZAJNERICA MODNIH DODATAKA u sektoru MODA, TEKSTIL I KOŽA","Poštovani,\n\nkurikulum za strukovno obrazovanje dizajnera modnih dodataka ažuriran je s ciljem unapređenja i modernizacije postojećih programa za galanteriste i obućare. Program je pažljivo osmišljen i smisleno strukturiran, što ga čini vrlo korisnim za učenike. Poseban naglasak stavljen je na praktično učenje, omogućavajući učenicima da razviju stvarne vještine kroz simulacije i projektne zadatke u suradnji s poslovnim sektorom. Ovaj pristup ne samo da poboljšava iskustvo učenja, već i omogućava suradnju s različitim institucijama, pružajući priliku za izvođenje nastave u stvarnim radnim uvjetima. Smatram da je ovaj kurikulum izuzetno vrijedna inicijativa i u potpunosti ga podržavam.","Primljeno na znanje","Primjeno na znanje. Hvala Vam na doprinosu u savjetovanju sa zainteresiranom javnošću te potpori modernizacije sustava strukovnog obrazovanja i osposobljavanja."]
[4,"MARIJA LISJAK","ODLUKU o uvođenju strukovnog kurikula za stjecanje kvalifikacije DIZAJNER MODNIH DODATAKA / DIZAJNERICA MODNIH DODATAKA u sektoru MODA, TEKSTIL I KOŽA","Poštovani, \nstrukovni kurikulum dizajner modnih dodataka moderniziran je program postojećih zanimanja: galanterist i obućar, vrlo je  detaljno i logički razrađen. Usmjeren je na učenje temeljeno na radu,  koje između ostalog, otvara mogućnosti za provedbom nastave u različitim ustanovama uz simulaciju ili stvarne projektne zadatke u poslovnom sektoru, i kao takvog ga mogu podržati. \n\nNa nastavni kurikulum imam sljedeće komentare: \n\n\nKomentar na naziv strukovne kvalifikacije \nPredlažem promjenu naziva strukovnog kurikuluma u: DIZAJNER CIPELA I MODNIH DODATAKA \nUvidom u sadržaj strukovnog kurikuluma za stjecanje kvalifikacije Dizajner modnih dodataka, vidljivo je da se unutar četverogodišnjeg obrazovanja u modulima od 2.-4. razreda sustavno pojavljuje riječ: cipela (modni identiteti cipela i modnih dodataka, dizajniranje temeljnih klasika cipela, tehnologija proizvodnje cipela i modnih dodataka, računalno modeliranje cipela i modnih dodataka, i dr.)\nNa tržištu rada osim za modne dodatke, postoji i potreba za obrazovanjem stručnjaka u području cipela. Promjena naziva, označila bi jasniju komunikaciju prema poslodavcima i prema učenicima koji biraju zanimanje.  \n\nKomentar na kadrovske uvjete- za sve kurikulume \nSlijedom  uvida u Registar HKO-a vidljiva je manjkavost u raspisivanju kadrovskih uvjeta potrebnih za stjecanje SIU i vrednovanje SIU, izostaje radno iskustvo i profil sektora Moda, tekstil i koža što je neophodno za realizaciju SIU i stjecanje strukovne kvalifikacije. \nTakođer kadrovski uvjeti mogu obuhvatiti i neke druge kadrove koji su korisni za provođenje pojedinih modula, npr… medijski i grafički dizajneri u područjima koji obuhvaćaju digitalne alate kao npr. moduli: Računalno crtanje i modeliranje cipela i modnih dodataka, Digitalne tehnologije u dizajnu cipela i modnih dodataka, Osnove informacijsko komunikacijske tehnologije u modnom poslovanju, Izrada modnog plakata i Digitalna modna fotografija)","Prihvaćen","Prihvaća se. \nVaš komentar o promjeni/dopuni pojmom cipela u nazivu strukovnog kurikula Dizajner modnih dodataka / Dizajnerica modnih dodataka je opravdan, jer se temelji na analizi sadržaja obveznog i izbornog dijela strukovnog kurikula. Činjenica da sadržaj strukovnog dijela kurikulu temelji na standardima kvalifikacija izrađenim  temeljem Zakona o Hrvatskom kvalifikacijom okviru (Narodne novine, broj 22/13, 41/16, 64/18, 47/20,20/21) i upisanim u dio Podregistra standarda kvalifikacije Hrvatskog kvalifikacijskog okvira naziva Tehnički dizajner cipela / Tehnička dizajnerica cipela (standard strukovnog dijela kvalifikacije) i Dizajner modnih dodataka / Dizajnerica modnih dodataka (standard strukovnog dijela kvalifikacije) predloženi strukovni kurikul Dizajner modnih dodataka / Dizajnerica modnih dodataka odražava specifičnosti ove dva standarda kvalifikacije u strukovnom dijelu kvalifikacija razine 4.2 u HKO-u sektora Moda, tekstil i koža. Zaključno, cjelovitost i smisao povezivanja karakteristika kvalifikacija razine 4.2 HKO-a na predloženi način bi bile vidljivije i transparentniji za učenike/polaznike ali i za svijet rada dopunom cipela u nazivu strukovnog kurikula. tako da glasi Dizajner cipela i modnih dodataka i Dizajnerica cipela i modnih dodataka što čini Vaš prijedlog prihvatljivim.\nHvala vam na doprinosu u savjetovanju sa zainteresiranom javnošću."]
[5,"MAJA GRAČNER","ODLUKU o uvođenju strukovnog kurikula za stjecanje kvalifikacije DIZAJNER MODNIH DODATAKA / DIZAJNERICA MODNIH DODATAKA u sektoru MODA, TEKSTIL I KOŽA,\n4. ZAVRŠNI RAD","Poštovani, predlažem da se  Geografija uvrsti  kroz module 1. Geoekologija (utjecaj tekstilne industrije na okoliš) i 2. Gospodarstvo Hrvatske i svijeta (utjecaj prirodnih i društvenih faktora na razvoj suvremenog gospodarstva s naglaskom na tekstilnu industriju). Lijep pozdrav!","Primljeno na znanje","Primljeno na znanje.\nPoložaj i sadržaj općeobrazovnog nastavnog predmeta Geografija nije predmet savjetovanja. U svim sektorima, pa tako i u navedenom, škole imaju autonomiju kroz kurikul škole prilagoditi i proširiti različite sadržaje kako bi dodatno obuhvatile i produbile ove važne teme prema specifičnim potrebama i interesima učenika. To omogućava fleksibilnost u pristupu i osigurava da se ostvarenje ishoda učenja ostvaruje na način koji je prilagođen učenicima za svakodnevni život, ali i relevantan za njihovu struku.\nHvala Vam na doprinosu u savjetovanju sa zainteresiranom javnošću."]